Ydelseskatalog 2026 
for Odense Kommune

Hørerådgivningen

Kommunikationscenter 
Region Syddanmark (KRS)

Indledning om Hørerådgivningen

Værd at vide
Center for Kommunikation og Velfærdsteknologi (CKV) har pr. 1. marts 2026 ændret navn til Kommunikationscenter Region Syddanmark (KRS)

Hørerådgivningens brugere er borgere med en diagnosticeret og behandlingskrævende hørenedsættelse/hørelidelse. For at komme i betragtning til Hørerådgivningens ydelser rekvireres audiogram og diagnosebeskrivelse fra otolog samt information om høreapparatbehandling fra privat eller offentlig klinik.
Sammen med borgeren afdækkes behov og muligheder for kompensation set ud fra borgerens aktivitet og deltagelse i samfundslivet.
Hørenedsættelser er som oftest progredierende. For i videst muligt omfang at opretholde kommunikationsmuligheden er mange borgere derfor løbende i kontakt med Hørerådgivningen, efterhånden som høreevnen nedsættes, og der opstår nye kompensationsbehov og måske også nye kompensationsmuligheder.

Personalet i Hørerådgivningen
Konsulenterne i Hørerådgivningen er uddannede cand.mag. i audiologopædi. 
Nye kolleger kvalificeres til at varetage opgaver ved sidemandsoplæring og deltagelse i relevante kurser og faglige netværk. Nye medarbejdere er under oplæring i hver enkel disciplin i cirka 8 uger, inden de kan varetage området selvstændigt. Hver enkel ny medarbejder har brug for oplæring på flere områder, så oplæring foregår over en længere periode.
Alle konsulenter deltager i relevante kurser og konferencer, hvor de til stadighed udvikler deres viden sammen med andre hørekonsulenter både nationalt og internationalt.
Hørekonsulenterne har dagligt samarbejde med andre relevante faggrupper såvel internt på KRS som eksternt i kommunerne, på sundhedsområdet, i den private sektor (otologer og private høreklinikker), uddannelsesinstitutioner o.a.

Sådan læser du ydelseskataloget
Ydelseskataloget beskriver alle ydelser inden for høreområdet (f.eks. H1, H2 osv.).
Formålet er at give et samlet overblik, og alle ydelser er beskrevet efter den samme model, så det er nemt at sammenligne og finde oplysninger. 

Ydelser pr. 10.03.26

INDHOLD

Basisydelse - Abonnement

H12	Voksne med erhvervet syns- og hørenedsættelse

	H12	Voksne med erhvervet syns- og hørenedsættelse
Lovgrundlag	Lov om Specialundervisning for Voksne samt relevante §§ fra Serviceloven	
Målgruppe	•	Borgere med alvorlig varig synsnedsættelse kombineret med hørenedsættelse, der kræver en væsentlig kompenserende indsats ud over almindelig høreapparatbehandling.
•	Pårørende
•	Fagpersoner	
Henvisning/henvendelse	•	Borgeren selv
•	Pårørende
•	Ældreplejen
•	Audiologisk afdeling
•	Otologer/øjenlæger
•	Andre	
Formål	At sikre borgere med nedsat funktionsevne på både syn og hørelsen en optimal rehabilitering gennem:
•	At udrede problemstillinger i relation til høre- og synsvanskeligheder og vurdere behov for inddragelse af andre faggrupper.
•	At kompensere eller begrænse følgerne af det alvorlige kombinerede sansetab, så borgeren sikres optimale muligheder for aktivitet og deltagelse i samfundslivet.	
Indhold	•	Rådgivning om hørenedsættelsen og høreapparatbehandlingen relateret til synsnedsættelsen.
•	Vurdering og afprøvning af hjælpemidler, der kan kompensere for begge funktionsnedsættelser samt rapport om og hjælp til ansøgning af disse
•	Rådgivning om kompenserende strategier, der tager hensyn til begge funktionsnedsættelser
•	Direkte henvisning til Audiologisk afdeling.
•	Udredning af muligheder for Cochlear Implant
•	Specialrådgivning til kommunens fagprofessionelle om borgerens kombinerede funktionsnedsættelse.
•	Rådgivning om relevante aktører på landsplan	
Ventetider	Op til 12 uger	
Værd at vide	Ydelsen vil for borgere, der er registreret i både Syns- og Hørerådgivningen, blive givet som en koordineret tværfaglig ydelse.

Et kombineret syns- og høretab har de konsekvenser, at de hver især vil være et større handicap for personen, end hvis der var tale om et enkelt sansetab. Derfor vil også en progression i den ene af de to funktionsnedsættelser uundgåeligt påvirke den anden. Sker der en forværring af synsnedsættelsen, vil det således ofte medføre en ændring i høreapparatbehandlingen og/eller i behovet for høretekniske hjælpemidler. Det nære samarbejde med Audiologisk afdeling gør det muligt at optimere den tværfaglige indsats og begrænse følgerne af det dobbelte sansetab mest muligt.

Kontakten til borgere med kombineret sansetab foregår oftest som besøg i hjemmet men kan også forekomme ved indkaldelse til et træffested.
Ydelsen leveres som en kombination af afdelingens øvrige ydelser, men af personale, der har særligt kendskab til problematikken med	

	kombination af nedsat syn og hørelse.

Der føres i Hørerådgivningen ikke en særskilt statistik, da ydelserne samlet indgår i de øvrige ydelser fra Hørerådgivningen.	
Sammenhæng med andre ydelser	Der visiteres til ydelsen fra ydelserne H1 – H6 samt fra Synsrådgivningen.
Der visiteres til ydelserne H7 – H12